*Projekts*

LATVIJAS REPUBLIKAS MINISTRU KABINETS

2017. gada \_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2016. gada 15. jūlija noteikumos Nr.  477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”**

Izdoti saskaņā ar [Izglītības likuma](http://likumi.lv/ta/id/50759-izglitibas-likums) [14. panta](http://likumi.lv/ta/id/50759-izglitibas-likums#p14) 17. punktu,   
[17. panta](http://likumi.lv/ta/id/50759-izglitibas-likums#p17) trešās daļas 13. punktu un [59. panta](http://likumi.lv/ta/id/50759-izglitibas-likums#p59) trešo daļu

1. Izdarīt Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (Latvijas Vēstnesis, 2016, 140. nr., 168 .nr.) šādus grozījumus:

1.1. papildināt I nodaļu ar 3.2 punktu šādā redakcijā:

“3.2 Nav pieļaujama finansējuma pārdale starp pašvaldībai piešķirto mērķdotāciju pedagogu darba samaksai un valsts sociālās apdrošināšanas obligātajām iemaksām un pašvaldībai piešķirto mērķdotāciju šo noteikumu 2.1. apakšpunktā minēto izglītības iestāžu uzturēšanas izdevumiem.”;

1.2. papildināt 9.1. apakšpunktu aiz vārda “vairākiem” ar vārdu “smagiem”;

1.3. izteikt 17. punktu šādā redakcijā:

“17. Pedagogu darba samaksas noteikumos noteiktajām pedagoga profesionālās darbības kvalitātes pakāpju piemaksām nepieciešamo finansējumu ministrija aprēķina un sadala pašvaldībām līdz trīs procentu apmēram no šo noteikumu 8., 10., un 15. punktā noteiktajā kārtībā aprēķinātās mērķdotācijas.”;

1.4. papildināt noteikumus ar 17.1 punktu šādā redakcijā:

“17.1 Novadu un republikas pilsētu pašvaldības sistēmā ievada informāciju par piešķirtās mērķdotācijas apjomu katrā izglītības iestādē, ievērojot ka kopējais pedagogu tarifikācijās uz kārtējā gada 1.septembri neatspoguļotais finansējums nepārsniedz divus procentus no pašvaldībai piešķirtās mēneša mērķdotācijas pedagogu darba samaksai.”;

1.5. svītrot 18. punktu;

1.6. papildināt noteikumus ar III.1 nodaļu šādā redakcijā:

“**III. 1 Pārskatu sniegšanas kārtība**

18.1 Pašvaldības līdz kārtējā gada 15. septembrim sagatavo pārskatu par periodu no kārtējā gada 1.janvāra līdz 31.augustam un līdz nākamā gada 15.  janvārim - par periodu no iepriekšējā gada 1.septembra līdz iepriekšējā gada 31. decembrim un ievada pārskata datus Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma" par mērķdotācijas izlietojumu:

18.1 1. šo noteikumu 2.1. un 2.2. apakšpunktā minēto izglītības iestāžu pedagogu darba samaksai atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai (3. pielikuma [1. tabula](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1));

18.1 2. šo noteikumu 2.1. apakšpunktā minēto izglītības iestāžu uzturēšanas izdevumiem (3. pielikuma 2. tabula).

18.2 Apstiprinot šo noteikumu 18.1 punktā minēto pārskatu, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši tās piešķiršanas mērķim – attiecīgi pedagogu darba samaksai, valsts sociālās apdrošināšanas obligātajām iemaksām vai izglītības iestāžu uzturēšanas izdevumiem.

18.3 Ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā, ministrija samazina mērķdotāciju pārsniegtās summas apmērā laika periodam no kārtējā budžeta gada 1.septembra līdz 31.decembrim.”;

1.7. papildināt noteikumus ar 24. un 25. punktu šādā redakcijā:

“24. Ministrija aprēķina un sadala pašvaldībām mērķdotāciju atbilstoši pedagogu darba samaksas noteikumos noteiktajām piemaksām kvalitātes pakāpēm līdz kvalitātes pakāpi apliecinoša dokumenta derīguma termiņa beigām pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā:

24.1. informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko pašvaldības līdz attiecīgā gada 5. septembrim ievada un apstiprina sistēmā;

24.2. pedagogu darba samaksas noteikumos noteikto piemaksas apmēru;

24.3. valsts sociālās apdrošināšanas obligātās iemaksas.

25. Ministrija aprēķina un sadala pašvaldībām mērķdotāciju atbilstoši pedagogu darba samaksas noteikumos noteiktajām piemaksām kvalitātes pakāpēm pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018. gada 31. augustam, atbilstoši šo noteikumu 24.punktā noteiktajam.”;

1.8. papildināt noteikumu 1. pielikuma 9. punktu aiz vārda “mēbeles” ar vārdiem “un cits inventārs”;

1.9. izteikt 3. pielikumu jaunā redakcijā (pielikums).

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

30.05.2017.

614

M.Jansone,

67047973, [modra.jansone@izm.gov.lv](mailto:modra.jansoen@izm.gov.lv)